Source: http://mikkeli.cloudnc.fi/fi-FI/Toimielimet/Kaupunginhallitus/Kokous_16122019/Graniittitalon_realisointi(27009)
Timestamp: 2020-01-29 06:35:49+00:00
Document Index: 20393501

Matched Legal Cases: ['§ 504', '§ 500', '§ 501', '§ 502', '§ 503', '§ 505', '§ 506', 'kko ', '§ 507', '§ 508', '§ 509', '§ 510', '§ 511', '§ 512', '§ 513', '§ 514', '§ 515', '§ 516', '§ 517', '§ 518', '§ 519', '§ 520', '§ 521', '§ 522', '§ 523', '§ 524', '§ 525', '§ 526', '§ 527', '§ 528', '§ 529', '§ 530', '§ 531', '§ 532']

Graniittitalon realisointi | Mikkeli
Kokous 16.12.2019
Graniittitalon realisointi
Kaupunginhallitus, kokous 16.12.2019
§ 504 Graniittitalon realisointi
MliDno-2019-2344
Mikkelin kaupungin omistama Graniittitalo osoitteessa Ristimäenkatu 5 (kiinteistötunnus 491-4-1-211) on ollut vailla käyttöä sen jälkeen, kun taidemuseo siirtyi talosta uusiin määräaikaisiin näyttelytiloihin Akselin kauppakeskukseen. Graniittitalo ei ole nykykunnossaan museokäyttöön soveltuva.Taidemuseota ei ole järkevää sijoittaa Graniittitaloon, eikä kaupungilla ole talolle muutakaan omaa käyttöä. On perusteltua laittaa Graniittitalo myytävien kohteiden listalle.
Graniittitalo on kohteena tavanomaisesta poikkeava ja voisi kiinnostaa asuntorakentamisen lisäksi myös muunlaisia toimijoita. Graniittitalon tontin asemakaavan mukainen käyttötarkoitus on yleisten rakennusten korttelialue. Asemakaava tulee muuttaa keskustatoimintojen korttelialueeksi.
Graniittitalon arvosta on teetetty kaksi kiinteistöarviota, joiden perusteella talon arvo on vajaat kaksi miljoonaa euroa. Talo olisi perusteltua asettaa myyntiin tarjouskilpailulla, johon liittyisi pohjahinta. Pohjahinta ja tarjouskilpailun muut mahdolliset ehdot tulee päättää erikseen.
Kiinteistöarviot ovat nähtävillä kokouksessa.
Kaupunginhallitus päättää antaa luvan valmistella Graniittitalon myyntiä tarjouskilpailulla, ja valtuuttaa teknisen johtajan päättämään tarjouskilpailun tarkemmat ehdot.
Asiasta käydyn keskustelun aikana Jukka Pöyry esitti, ettei kaupunginhallitus anna lupaa tai valtuutusta Graniittitalon myymiseen tai myymisen valmisteluun. Koska kukaan ei kannattanut Pöyryn esitystä, se raukesi.
Lisäksi keskustelun aikana esittelijä täydensi esitystään siten, että sen loppuun lisätään: ..sekä allekirjoittamaan kohteen myyntiä koskevan välitystoimeksiannon.
Puheenjohtaja tiedusteli voidaanko esittelijän täydennetty esitys hyväksyä yksimielisesti. Hyväksyttiin.
Merkitään, että Jukka Pöyry jätti päätökseen eriävän mielipiteen, joka liitetään pöytäkirjaan. Liite 1.
Merkitään, että tekninen johtaja Jouni Riihelä selosti asiaa kaupunginhallitukselle.
Liite Kh Jukka Pöyryn eriävä mielipide.pdf (pdf, 120 kt)
§ 500 Kokouksen laillisuus ja päätösvaltaisuus
§ 501 Pöytäkirjan tarkastus
§ 502 Ilmoitusasiat
§ 503 Otto-oikeus/lautakuntien/viranhaltijoiden päätökset
§ 505 Aiesopimus lukiotoiminnan ja Urpolan koulun väistötilojen sijoittumisesta Etelä -Savon kampuskiinteistöt kuntayhtymän kampusalueelle
§ 506 Konserniohjeen antaminen Mikko Oy, Raviradantie 8-10
§ 507 Ruoka- ja puhtauspalveluiden yhtiöittämisselvitys
§ 508 Henkilöstöaterioiden hinnat 1.1.2020 lukien
§ 509 Kansalliskirjaston, ESTERY-Etelä-Savon hyvinvointijärjestöjen tuki ry:n ja Mikkelin Toimintakeskus ry:n hankkeiden kuntarahoitukset
§ 510 Ympäristöterveydenhuollon selvittäminen osana SOTE-uudistusta
§ 511 Palotarkastaja Hanne Haapiaisen virkanimikkeen muuttaminen paloinsinööriksi 1.1.2020 lukien
§ 512 Palotarkastaja Jari Iskaniuksen virantoimitusvelvollisuuden muuttaminen 1.1.2020
§ 513 Hakemus perillisittä kuolleen henkilön kuolinpesän omaisuudesta
§ 514 Menestyneiden urheilijoiden huomioiminen / liikunnan avustusohje
§ 515 Kumppanuussopimus Mikkelin Musiikkijuhlien Kannatusyhdistys ry:n kanssa
§ 516 Kumppanuussopimus Mikkelin Ravirata Oy:n kanssa
§ 517 Kumppanuussopimus Mikkelin Keilahalli Oy:n kanssa
§ 518 Kumppanuussopimus Mikkelin Urheiluautoilijat ry:n kanssa, SM Vaakuna ralli Mikkeli
§ 519 Kumppanuussopimus Työväen Näyttämöpäivien kannatusyhdistys ry:n kanssa
§ 520 Kumppanuussopimus Taito Itä-Suomi ry:n kanssa
§ 521 Kumppanuussopimus Mikkelin kesäyliopiston kannatusyhdistys ry:n kanssa
§ 522 Kumppanuussopimus Etelä-Savon Liikunta ry:n kanssa
§ 523 Kumppanuussopimus Mikkelin kaupunkikeskustan kehittämisyhdistys Mikke ry:n kanssa
§ 524 Kumppanuussopimus Mikkelin Torikauppiaat ry:n kanssa
§ 525 Kumppanuussopimus Suomen Elinkeinoelämän Keskusarkiston Säätiön kanssa
§ 526 Kumppanuussopimus Mikkelin Eläinsuojeluyhdistys ry:n kanssa
§ 527 Kumppanuussopimus Mikkelin kehitysyhtiö Miksei Oy:n kanssa
§ 528 Kumppanuussopimus Mikkelin Toimintakeskus ry:n kanssa
§ 529 Työllisyydenhoidon kehittämiskumppanuussopimus Mikkelin kaupungin ja Etelä-Savon sosiaali- ja terveyspalvelujen kuntayhtymän välillä
§ 530 Konserniyhtiöiden kuuleminen 2020
§ 531 Mikkelin kaupungin yrityspalkinto 2019
§ 532 Kehittämisalusta EcoSairila, yhteistyömallin luominen sinisen biotalouden osaamiskeskukselle (lisäpykälä)